ET Euroopa Liidu Teataja C 254/10

Teadaanne Ameerika Ühendriikidest ja Venemaalt pärinevate elektrotehnilisest räniterasest suundorienteeritud struktuuriga lehtvaltstoodete impordi suhtes kohaldatavate dumpinguvastaste meetmete osalise vahepealse läbivaatamise algatamise kohta

(2006/C 254/06)

Komisjon on otsustanud omal algatusel algatada osalise vahepealse läbivaatamise vastavalt nõukogu 22.12.1995 määruse (EÜ) nr 384/96 (kaitse kohta dumpinguhinnaga impordi eest riikidest, mis ei ole Euroopa Ühenduse liikmed; viimati muudetud määrusega (EÜ) nr 2117/2005) (1) (edaspidi “algmäärus”) 1 lõikele 3. Läbivaatamine piirdub ainult tootevaliku uurimisega, milles käsitletakse väga õhukeste elektrotehnilisest räniterasest suundorienteeritud struktuuriga lehtvaltstoodete väljajätmist.

1. Toode

Vaatlusalune toode on Ameerika Ühendriikidest ja Venemaalt pärit elektrotehnilisest räniterasest suundorienteeritud struktuuriga lehtvaltstooted (edaspidi “vaatlusalune toode”), mida klassifitseeritakse CN-koodide 7225 11 00 and 7226 11 00 all. Need CN-koodid esitatakse ainult teavitamise eesmärgil.

2. Olemasolevad meetmed

Praegu kohaldatav meede on nõukogu määrusega (EÜ) nr 1371/2005 (2) Ameerika Ühendriikidest ja Venemaalt pärinevate elektrotehnilisest räniterasest suundorienteeritud struktuuriga lehtvaltstoodete impordi suhtes kehtestatud lõplik dumpinguvastane tollimaks.

3. Läbivaatamise põhjused

Komisjoni käsutuses olev teave näitab, et teatavatel elektrotehnilisest räniterasest suundorienteeritud struktuuriga lehtvaltstoodetel on sellised omadused nagu muuhulgas tugev elektromagneetilisus, kergus ja vähene soojenemine nende kasutamisel, mida teistel sama liiki elektrotehnilisest räniterasest suundorienteeritud struktuuriga lehtvaltstoodetel ei esine. Selle tulemusena on kõnealuste toodete (mis on tavaliselt kuni 0,1 mm paksused) kasutamine samuti erinev (eriotstarbeline kasutamine nagu näiteks õhusõidukid ja meditsiinitehnika). Seetõttu on asjakohane läbi vaadata vaatlusaluse tootevalikuga seotud juhtum.

4. Menetlus

Pärast nõuandekomiteega konsulteerimist leidis komisjon, et meetmete vahepealse osalise läbivaatamise algatamiseks on piisavalt tõendusmaterjali, ning algatab seega algmääruse artikli 11 lõike 3 alusel läbivaatamise, piirdudes vaatlusaluse toote määratlusega.

Uurimisega hinnatakse olemasolevate meetmete rakendusala muutmise vajadust.

a) Teabe kogumine ja huvitatud isikute ärakuulamine

Selleks et komisjon saaks teavet ja tõendusmaterjali, mida ta peab uurimise seisukohast vajalikuks, võtab ta ühendust ühenduse tootmisharuga, importijatega, kasutajatega ja teiste teadaolevate tootjatega ühenduses ning eksportivate tootjatega Venemaal ja Ameerika Ühendriikides.

Kõigil huvitatud isikutel palutakse oma seisukohad teatavaks teha, esitada teavet ja tõendusmaterjali. Kõnealune teave ja tõendusmaterjalid peavad komisjonini jõudma punkti 5 alapunktis a sätestatud tähtaja jooksul.

Peale selle võib komisjon huvitatud isikud ära kuulata, kui nad esitavad taotluse, mis näitab, et neil on selleks konkreetsed põhjused. Nimetatud taotlus tuleb esitada punkti 5 alapunktis b sätestatud tähtaja jooksul.

5. Tähtajad

a) Endast teatamine ja mis tahes muu teabe esitamine

Kõik huvitatud isikud, kes soovivad, et nende märkusi uurimise käigus arvesse võetaks, peavad endast komisjonile teatama ning esitama oma seisukohad ning asjaomase teabe tõendusmaterjalid 40 päeva jooksul pärast käesoleva teadaande avaldamist Euroopa Liidu Teatajas, kui ei ole sätestatud teisiti. Juhitakse tähelepanu asjaolule, et enamiku algmääruses sätestatud menetlusõiguste kasutamine sõltub sellest, kas isik on endast eespool nimetatud ajavahemiku jooksul teatanud.

b) Ärakuulamised

Samuti võivad kõik huvitatud isikud sama 40päevase tähtaja jooksul taotleda komisjonilt ärakuulamist.

6. Kirjalikud pöördumised, küsimustiku vastused ja kirjavahetus

Kõik huvitatud isikute esildised ja taotlused tuleb esitada kirjalikult (mitte elektroonilisel kujul, kui ei ole sätestatud teisiti) ning need peavad sisaldama huvitatud isiku nime, aadressi, e-posti aadressi, telefoni- ja faksinumbreid. Kõik kirjalikud esildised, sealhulgas käesolevas teates nõutud teave ja kirjavahetus, mille huvitatud isikud saadavad konfidentsiaalsena, peavad olema märgistatud sõnaga “Limited” (3) ning vastavalt algmääruse artikli 19 lõikele 2 peab nendega olema kaasas mittekonfidentsiaalne versioon, millel on märge “FOR INSPECTION BY INTERESTED PARTIES”.

Komisjoni postiaadress: European Commission Directorate General for Trade Directorate B Office: J-79 5/16 B-1049 Brussels Fax (32-2) 295 65 05

7. Koostööst hoidumine

Kui huvitatud isik ei võimalda juurdepääsu vajalikule teabele või ei esita seda ettenähtud tähtaja jooksul või takistab uurimist märkimisväärselt, võib vastavalt algmääruse artiklile 18 nii positiivsed kui ka negatiivsed järeldused teha kättesaadavate faktide põhjal.

Kui selgub, et huvitatud isik on esitanud ebaõiget või eksitavat teavet, jäetakse selline teave arvesse võtmata ja vastavalt algmääruse artiklile 18 võidakse toetuda kättesaadavatele faktidele. Kui huvitatud isik ei tee koostööd või teeb seda üksnes osaliselt ja kasutatakse kättesaadavaid andmeid, võib tulemus olla asjaomasele isikule ebasoodsam, kui see oleks olnud tema koostöö korral.

8. Uurimise ajakava

Uurimine viiakse vastavalt algmääruse artikli 11 lõikele 5 lõpule 15 kuu jooksul pärast käesoleva teadaande Euroopa Liidu Teatajas avaldamise kuupäeva.

(1) EÜT L 56, 6.3.1996, lk 1. Määrust on viimati muudetud määrusega (EÜ) nr 2117/2005 (ELT L 340, 23.12.2005, lk 17).

(2) ELT L 223, 27.8.2005, lk 1.

(3) See tähendab, et dokument on üksnes sisekasutuseks. Seda kaitstakse vastavalt Euroopa Parlamendi ja nõukogu määruse (EÜ) nr 1049/2001 (üldsuse juurdepääsu kohta Euroopa Parlamendi, nõukogu ja komisjoni dokumentidele (EÜT L 145, 31.5.2001, lk 43) artiklile 4. See on konfidentsiaalne dokument vastavalt algmääruse artiklile 19 ja GATT 1994 VI artikli rakendamist käsitleva WTO lepingu (dumpinguvastane leping) artiklile 6.